Φρειδερίκος Θ΄ της Δανίας

Ο Φρειδερίκος Θ΄ (δαν. Frederik 9., 11 Μαρτίου 1899 – 14 Ιανουαρίου 1972) του Οίκου του Γκλύξμπουργκ ήταν βασιλιάς της Δανίας από το 1947 ως το 1972. 

 Βιογραφία 
Ο Χριστιανός Φρειδερίκος Φραγκίσκος Μιχαήλ Κάρολος Βλαδίμηρος Γεώργιος ήταν ο πρώτος γιος του Χριστιανού Ι΄ της Δανίας και της Αλεξανδρίνης του Μεκλεμβούργου-Σβερίν. Αποτέλεσε τον τέταρτο Δανό μονάρχη του Οίκου του Γκλύξμπουργκ.

Το 1917 ως πρίγκιπας κατετάγη στο πολεμικό ναυτικό της Δανίας και το 1946 απέκτησε από αυτό το βαθμό του υποναυάρχου. Ο Φρειδερίκος συμμετείχε ενεργά στην αντίσταση εναντίον των γερμανικών δυνάμεων κατοχής της Δανίας, κατά το Β΄ Παγκόσμιο Πόλεμο, ενώ μάλιστα φυλακίστηκε από τους Γερμανούς (1943-45), μαζί με τον πατέρα του, Χριστιανό Ι΄. 

Το 1935 παντρεύτηκε την Ίνγκριντ, μοναχοκόρη του Γουσταύου Αδόλφου, Διαδόχου της Σουηδίας. Απέκτησαν τρεις κόρες. 

 Βασιλεία 
Από το 1942 έως το 1943, ο Φρειδερίκος άσκησε τα καθήκοντα του αντιβασιλέα για λογαριασμό του πατέρα του, ο οποίος μετά από την πτώση από το άλογό του τον Οκτώβριο του 1942 αντιμετώπιζε σημαντικά προβλήματα υγείας.

Στις 20 Απριλίου 1947, ο Χριστιανός Ι΄ απεβίωσε και ο Φρειδερίκος τον διαδέχτηκε στο θρόνο. Ανακηρύχθηκε βασιλιάς από το μπαλκόνι του Παλατιού Κρίστιανσμποργκ από τον πρωθυπουργό Κνουτ Κρίστενσεν.https://dansketaler.dk/tale/aabningstale-1947/

Η βασιλεία του Φρειδερίκου Θ΄ είδε μεγάλες αλλαγές να σημειώνονται στη χώρα. Κατά τη διάρκεια αυτών των ετών, η δανική κοινωνία τίναξε τους περιορισμούς της ως αγροτική κοινωνία, ανέπτυξε ένα κράτος πρόνοιας, και ως συνέπεια της ραγδαίας οικονομικής ανάπτυξης της δεκαετίας του 1960, οι γυναίκες εισήλθαν στην αγορά εργασίας. Με άλλα λόγια, η Δανία έγινε μια σύγχρονη χώρα, πράγμα που σήμαινε νέες απαιτήσεις για τη μοναρχία.https://eh.net/encyclopedia/an-economic-history-of-denmark/

Το 1948, ένα έτος μετά την άνοδο του Φρειδερίκου στο θρόνο, τα Νησιά Φερόες απέκτησαν τοπική αυτοδιοίκηση και έγιναν μια αυτόνομη χώρα μέσα στο Δανικό Βασίλειο.

Αλλαγές στο Νόμο Διαδοχής
Λόγω του ότι ο βασιλιάς Φρειδερίκος Θ΄ και η βασίλισσα Ίνγκριντ δεν απέκτησαν γιους, αναμενόταν ότι ο μικρότερος αδελφός του Βασιλιά, Κνούτος, θα κληρονομούσε το θρόνο, σύμφωνα με τον ισχύον νόμο περί διαδοχής (Βασιλικό Διάταγμα του 1853).http://www.hoelseth.com/royalty/denmark/dkres18530731.html

Ωστόσο, το 1953, ψηφίστηκε ένας νέος νόμος, αλλάζοντας τη μέθοδο της διαδοχής, επιτρέποντας στις κόρες των μοναρχών να τους διαδεχτούν όταν δεν υπάρχουν γιοι. Αυτό σήμαινε ότι οι κόρες του θα μπορούσαν να τον διαδεχτούν αν δεν αποκτούσε κάποιο γιο. Κατά συνέπεια, η μεγαλύτερη κόρη του, Μαργαρίτα, έγινε διάδοχος του θρόνου. Με το διάταγμα, της 27ης Μαρτίου 1953, το δικαίωμα διαδοχής στο θρόνο περιορίστηκε μόνο για τους απογόνους του Χριστιανού Ι΄.http://www.stm.dk/_p_12711.html Τον Ιούνιο του 1953 υπέγραψε ένα νέο σύνταγμα, το οποίο επέτρεπε την άνοδο γυναίκας στο θρόνο της Δανίας, ενώ περιόριζε το κοινοβούλιο της χώρας σε ένα σώμα. 

Το 1964, η τρίτη κόρη του, Άννα-Μαρία, παντρεύτηκε τον Κωνσταντίνο Β΄ της Ελλάδας, ο οποίος αυτοεξορίστηκε το 1967. Με το θάνατό του Φρειδερίκου το 1972 στο θρόνο της χώρας ανήλθε η κόρη του ως Μαργαρίτα Β΄ της Δανίας.

Οικογένεια
Αρχικά, είχε αρραβωνιαστεί τη δεύτερη εξαδέλφη του, Όλγα, κόρη του Νικολάου της Ελλάδας και της Δανίας και εγγονή του Γεωργίου Α΄,  αλλά, τελικά, το 1935 νυμφεύτηκε την τρίτη εξαδέλφη τουΕίναι: Όσκαρ Α΄ της Σουηδίας > Κάρολος ΙΕ΄ της Σουηδίας > Λουίζα > Φρειδερίκος Θ΄ της Δανίας και Όσκαρ Α΄ της Σουηδίας > Όσκαρ Β΄ της Σουηδίας > Γουσταύος Ε΄ της Σουηδίας > Γουσταύος ΣΤ΄ Αδόλφος της Σουηδίας > Ίνγκριντ.Επίσης: Λεοπόλδος μέγας δούκας του Μπάντεν > Καικιλία >
 Αναστασία Μιχαήλοβνα μεγάλη δούκισσα της Ρωσίας > Αλεξανδρίνη πριγκίπισσα του Μεκλεμβούργου-Σβερίν > Φρειδερίκος Θ΄ της Δανίας και Λεοπόλδος μέγας δούκας του Μπάντεν > Φρειδερίκος Α΄ μέγας δούκας του Μπάντεν > Βικτωρία > Γουσταύος ΣΤ΄ Αδόλφος της Σουηδίας > Ίνγκριντ. Ίνγκριντ των Μπερναντόττε, κόρη του Γουσταύου ΣΤ΄ Αδόλφου της Σουηδίας, και είχε τρία τέκνα:
τη Μαργαρίτα Β΄ (γενν. 1940), Βασίλισσα της Δανίας, παντρεύτηκε τον Ανρί ντε Λαμπόρντ ντε Μονπεζά. Απέκτησαν 2 παιδιά.
τη Βενεδίκτη (γενν. 1944), παντρεύτηκε το Ριχάρδο του Σάυν-Βίτγκενσταϊν-Μπέρλεμπουργκ. Απέκτησαν 3 παιδιά.
την Άννα-Μαρία (γενν. 1946), παντρεύτηκε τον Κωνσταντίνο Β΄ της Ελλάδας, (πρώην) Βασιλιά των Ελλήνων. Απέκτησαν 5 παιδιά.

Τίτλοι

11 Μαρτίου 1899 – 14 Μαΐου 1912: Η Αυτού Βασιλική Υψηλότητα Πρίγκιπας Φρειδερίκος της Δανίας
14 Μαΐου 1912 – 1 Δεκεμβρίου 1918: Η Αυτού Βασιλική Υψηλότητα Ο Διάδοχος Πρίγκιπας της Δανίας
1 Δεκεμβρίου 1918 – 17 Ιουνίου 1944: Η Αυτού Βασιλική Υψηλότητα Ο Διάδοχος Πρίγκιπας της Δανίας και της Ισλανδίας
17 Ιουνίου 1944 – 20 Απριλίου 1947: Η Αυτού Βασιλική Υψηλότητα Ο Διάδοχος Πρίγκιπας της Δανίας
20 Απριλίου 1947 – 14 Ιανουαρίου 1972: Η Μεγαλειότητα Του Ο Βασιλιάς της Δανίας

Διεθνείς διακρίσεις
 : Μέγα Αστέρι του Παράσημου Υπηρεσιών στη Δημοκρατία της Αυστρίας
 : Ιππότης με Μέγα Κορδόνι του Τάγματος του Λεοπόλδου
 : Ιππότης με Μέγα Κορδόνι του Τάγμαυος της Σφραγίδας του Σολομώντα
 : Μεγαλόσταυρος του Τάγματος της Λεγεώνας της Τιμής
 22px|Ελλάδα Ελλάδα: Μεγαλόσταυρος του Τάγματος του Σωτήρος
 22px|Ελλάδα Ελλάδα: Μεγαλόσταυρος με Ταινία του Τάγματος του Γεωργίου Α΄
 22px|Ελλάδα Ελλάδα:  Αναμνηστικό Παράσημο της Εκατονταετηρίδας της Βασιλικής Οικογένειας της Ελλάδας
 : Μεγαλόσταυρος του Τάγματος του Γερακιού
 22px Ιράν: Μεγαλόσταυρος του Τάγματος των Παχλαβί
 22px Ιράν: Μετάλλιο των Εορτασμών των 2.500 ετών της Περσικής Αυτοκρατορίας
 : Μεγαλόσταυρος του Τάγματος του Ολλανδικού Λέοντος
 : Μεγαλόσταυρος του Τάγματος του Αγίου Όλαφ
 : Μεγαλόσταυρος του Τάγματος των Σεραφείμ
 : 912ος Έκτακτος Ιππότης του Τάγματος της Περικνημίδας (KG)
 : Μεγαλόσταυρος του Βασιλικού Βικτωριανού Τάγματος (GCVO)
: Μεγαλόσταυρος του Τάγματος του Αγίου Ιωάννη (GCStJ)

Πρόγονοι
<center>

Παραπομπές

 Εξωτερικοί σύνδεσμοι 
 The Royal Lineage  at the website of the Danish Monarchy
 Frederik IX at the website of the Royal Danish Collection at Amalienborg Palace

Κατηγορία:Βασιλείς της Δανίας
Κατηγορία:Οίκος του Γκλύξμπουργκ
Κατηγορία:Προτεστάντες μονάρχες
Κατηγορία:Διάδοχοι της Δανίας
Κατηγορία:Μεγαλόσταυρος με Περιδέραιο του Τάγματος των Αγίων Γεωργίου και Κωνσταντίνου
Κατηγορία:Παραλήπτες του Τάγματος του Γεωργίου Α΄